স্টাফ রিপোর্টার ॥ লাখাইয়ে নির্বাচনকে কেন্দ্র করে আওয়ামীলীগ নেতা চেয়ারম্যান প্রার্থী আবুল হাসেম মোল্লা মাছুম এর সমর্থকদের হাতে অপর আওয়ামীলীগ নেতা চেয়ারম্যান প্রার্থী অমরেন্দ্র লাল রায় লাঞ্ছিত হয়েছেন। এ ঘটনার প্রতিবাদে গতকাল বৃহষ্পতিবার বিকেলে লাখাই বাজারে এক প্রতিবাদ সভা অনুষ্ঠিত হয়েছে। সংশ্লিষ্ট সূত্রে জানা গেছে-গতকাল সকালে আওয়ামীলীগ নেতা মুক্তিযোদ্ধা অমরেন্দ্র লাল রায় মুড়াকরি ইউনিয়নের জিরুন্ডা গ্রামে গণসংযোগে যান। গণসংযোগ শেষে উপজেলা সদরে রওয়ানা দেন। এ সময় জেলা আওয়ামীলীগের যুগ্ম সাধারণ সম্পাদক এডভোকেট আবুল হাশেম মোল্লার কয়েকজন সমর্থক ও উপজেলা আওয়ামীলীগের সাবেক সভাপতি লিয়াকত আলীর ভাই বশির আহমেদ এবং কাউছার আহমেদ তাকে জোরপূর্বক মোটর সাইকেল থেকে টেনে হেচড়ে নামিয়ে ফেলে। তারা প্রার্থী অমরেন্দ্র লাল রায়কে শারিরীকভাবে লাঞ্ছিত করে এবং নির্বাচন থেকে ...